Gabriela Fialová: Návšteva u psychológa

**„Aký máte problém, pani?“**

*„Syn je príliš naviazaný.“*

**„Naviazaný na čo, madam?“**

„*Hneď, len správny výraz hľadám...*

*Ten môj synček,“ štyri kliky,*

*„závislý je od techniky.“*

**„Ako sa to prejavuje?“**

*„Vonku vôbec nefunguje.*

*Nevyskočí, nezabehne,*

*Ak áno, tak ihneď zbledne*

*a je celý zadýchaný.“*

**„To ten pohyb, milá pani,“**

*„Ja viem, ale predsa!*

*Mobil furt vo vreckách..*

*A ísť vlakom? Riadna drina!*

*,Mami, je tam elektrina?´*

*Uteším ho rýchlo vcelku:*

*,Veď notebook máš na baterku*

*a u babky bude dobre.*

*No už teraz vidím bordel,*

*čo je všade okolo.*

*Jeho jak by nebolo,*

*s očenkami na tablete*

*Ignoruje dvor i smetie.*

*Milý doktor, vy to viete.*

*Našla som na internete:*

*,Počitač užívať s mierou,´*

*Tak mu vravím:´ ,Tu máš pero,*

*napíš zoznam na nákupy.´*

*A on vážne ako hlúpy*

*obracia pero jak mincu:*

*,Mama, kde má klávesnicu?´*

*Nadýchnem sa zo tri razy,*

*nech ma z neho neporazí.*

*Aj mačku s myšou keď zbadal,*

*div sa so mnou nepohádal:*

*Že tá myš je dáka nervná,*

*nebliká a kurzor nemá*

*a mačka bez počítača*

*aj tak si je labkou stláča.*

*Taký úlet na Twitteri*

*mu vraj nikto neuverí.“*

**„A vám čože spod nechtíka**

**neustále jasne bliká?“**

*„To sú správy z messengera.*

*Neodpovedá len zviera.“*

*ZDROJ :* kniha **Kráľovná** ( výber poviedok a básní Perfekt 2021)